google/wiki40b huggingface dataset:
Fernando Alonso

Minardi (2001)

Alonso sa stal 3. najmladším jazdcom na štarte veľkej ceny F1 keď absolvoval svoj debut v tíme Minardi vo Veľkej cene Austrálie. V sezóne 2001 mal tím Minardi nového majiteľa- Paula Stoddarta. Auto bolo pomalé a nespoľahlivé, napriek tomu sa Alonsovi podarilo porážať svojho tímového kolegu. Alonso mal možnosť jazdiť v roku 2002 za tím Sauber, ale ten sa dohodol s Brazílčanom Felipe Massom. Jeho manažér Flavio Briatore začal plánovať Alonsov prestup do tímu Benetton namiesto Jensona Buttona. Neskôr oznámil, že Alonso bude plniť úlohu testovacieho pilota v tíme Renault v roku 2002.
Alonso skončil 23. v pohári jazdcov so ziskom 0 bodov. Najlepší výsledok roku bolo 10. miesto v GP Nemecka.

Renault (2003 – 2006)

2003
V roku 2002 plnil Alonso úlohu testovacieho pilota v tíme Renault (ktorý odkúpil Benetton) a natestoval 1,642 kôl. V sezóne 2003 sa stal druhým jazdcom tímu vedľa Jarna Trulliho. Rozhodnutie nasadiť Alonsa do auta bolo kritizované. Tím sa tak rozhodol pre Alonsove skúsenosti z testovania. V GP Brazílie mal ťažkú nehodu po tom, čo prehliadol dvojité žlté vlajky a nabúral do nečistôt, ktoré zostali na trati po nehode Marka Webbera. 
V Malajzii sa stal najmladším držiteľom pole position a vo Veľkej cene Maďarska najmladším víťazom pretekov. V pohári jazdcov skončil 6. s 55 bodmi a štyrmi pódiami.
2004
V roku 2004 Alonso pokračoval v tíme Renault. Získal 4 pódiá v Austrálii, Francúzsku, Nemecku a Maďarsku. Vo Francúzsku skončil 2. po zisku pole position. Jeho tímového kolegu Jarna Trulliho nahradil na posledné 3 preteky bývalý majster sveta Jacques Villeneuve. Alonso skončil sezónu na štvrtom mieste s 59. bodmi.
2005
Pre sezónu 2005 sa Alonsovým tímovým kolegom stal Talian Giancarlo Fisichella. V Austrálii skončil tretí po štarte z 13. miesta. Ďalšie dva preteky v Malajzii a Bahrajne vyhral z pole position. Tretie víťazstvo v sezóne získal vo veľkej cene San Marína.
2018
14. augusta 2018 Fernando Alonso oznámil že po 17 rokoch končí svoju kariéru v F1. Bol súčasťou týmu McLaren.
Monnières (Loire-Atlantique)

Poloha

Obec má rozlohu 9,78 km². Najvyšší bod je položený 61 m n. m. a najnižší bod 2 m n. m.

Obyvateľstvo

Počet obyvateľov obce je 1 874 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-Trolimon

Poloha

Obec má rozlohu 14,68 km². Najvyšší bod je položený 56 m n. m. a najnižší bod 0 m n. m.

Obyvateľstvo

Počet obyvateľov obce je 996 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
2. multiplex

2. multiplex alebo Komerčný multiplex je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T. Do apríla 2013 boli v multiplexe prístupné televízie JOJ, Plus, Markíza a Doma. 24. apríla 2013 bola ponuka rozšírená o televíziu TA3. Od 1. januára 2017 bolo ukončené vysielanie všetkých programov televízie Markíza, ktorú nahradila televízia Barrandov Family.

Parametre

V tomto multiplexe sa používa kódovanie videa MPEG-2, kódovanie zvuku MP2 a funguje tu aj služba EPG. Multiplex pokrýva takmer celé územie Slovenska a jeho vysielanie šíri 36 vysielačov. TA3 má nižší bitrate ako ostatné programy v multiplexe.
Netopier Brandtov

Rozšírenie a početnosť

Netopier Brandtov žije v Palearktíde od 5. poludníka západnej dĺžky až po Kamčatku a Japonsko, na severe približne po 65. rovnobežku a na juhu po Bulharsko a Kaukaz.
Transilvánska kotlina

Zaradenie

Zaraďuje sa ako samostatná jednotka, alebo ako časť Karpát (ako samostatná podjednotka Karpát alebo - podľa J. Kondrackého - ako spoločná podjednotka Karpát spolu so Západorumunskými Karpatmi), alebo ako časť Panónskej panvy. Podľa V. Krála je Transilvánska kotlina samostatnou veľkou územnou jednotkou..., ktorú treba na vyššej úrovni považovať za najrozsiahlejšiu vnútrokarpatskú panvu.

Charakteristika

Rozloha je vyše 25 000 km². Nadmorská výška sa pohybuje najčastejšie v rozmedzí 500 – 600 m n. m. Reliéf Transilvánskej kotliny predstavujú plošiny, pahorkatiny, údolné nivy a na úpätí okolitých horstiev zníženiny a menšie panvy. Je tvorená neogénnymi pieskovcami obsahujúcimi vložky sadrovcov a soli, ktoré podliehajú krasovým javom. Kras sa nachádza len na rôznych povrchových zníženinách (rum. crovuri).
Podnebie je mierne a teplé. Najväčšie rieky sú Mureš, Tirnava a Olt (ul). Nachádzajú sa tu významné centrá Rumunska – mestá Kluž, Târgu Mureş, Brašov, Sibiu a iné. Kotlina je bohatá na prírodné zdroje – zemný plyn, hnedé uhlie, železná ruda, mangán, sadrovec, kamenná soľ a minerálne pramene. Na základe týchto zdrojov tu boli vybudované rôzne priemyselné odvetvia. Poľnohospodárstvo (pšenica, kukurica, cukrová repa, zemiaky, tabak, vinič a pod.) sa tu rozvíja vďaka úrodnej pôde a vhodnému podnebiu. Chová sa tu dobytok a vo vyšších polohách ovce.
Torta

Torta je sladká pochúťka vyrobená často z cesta alebo aspiku, ktorý je po upečení rozrezaný na plátky. Tieto plátky sa zlepujú krémom, čokoládou, medom či ďalšími pochutinami. Vrchná časť torty býva často ozdobená polevou, čokoládou, ovocím, či dokonca pudingom, jogurtom, vhodnou zeleninou, cereáliami, orechmi, mandľami, karamelom, džemom a podobne. Torta má tiež rôzne chute. Môže byť čokoládová, vanilková, jahodová, malinová a podobne. V nejakých obchodoch objavíte tiež rôzne tvary tort, malých aj veľkých, napríklad môže byť malá a v tvare štvorca alebo veľká guľatá.
Torta môže mať niekoľko poschodí, kedy postupne menšie a menšie torty tvoria pyramídu. Používa sa väčšinou pri oslavách narodenín, pri svadbách, veselkách, iných oslavách a aj len tak bez dôvodu a pre radosť. Torty môžu byť vhodne upravené do tvaru srdiečok, kníh, áut, zvierat, zbraní, šachovníc, ľudských postáv, obskurných geometrických tvarov a inak. Narodeninové torty sa môžu zdobiť sviečkami v počte zodpovedajúcom veku oslavenca. Pri vysokom veku, zvlášť žien, ale aj mužov, sa z praktických dôvodov a z úcty k člověku počet sviečok zámerne znižuje alebo zostáva dlhodobo rovnaký. V týchto zvykoch existuje veľká variabilita. Záleží na vhodnosti príležitosti, miere formality udalosti a pri nej prítomných ľudí.
Vlad IV.

Vlad IV., zvaný Mních (po rumunsky: Vlad Călugărul) (* 1425 - † 1495) bol knieža Valašského kniežatstva a syn Vlada II. Politiku orientoval a podriadil záujmom Osmanskej ríši. Počas jeho vlády turecký sultán uzákonil právo výberu kniežaťa Valašského kniežatstva. Sultán musel sprevádzať osmanskú armádu počas jej vojenského pochodu a Vlad IV. sa musel so svojím vojskom na oplátku zúčastniť každého boja proti panovníkovi moldavského kniežatstva, ktorý turecký sultán viedol.
Chênedollé

Poloha

Obec má rozlohu 6,91 km². Najvyšší bod je položený 246 m n. m. a najnižší bod 182 m n. m.

Obyvateľstvo

Počet obyvateľov obce je 249 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asociácia pre mládež, vedu a techniku - AMAVET

Festival vedy a techniky

Festival vedy a techniky je národnou súťažou mládeže vo vedecko-výskumných a technických projektoch do 20 rokov, ktorý sa koná každoročne v mesiaci november na akademickej pôde Prírodovedeckej fakulty Univerzity Komenského v Bratislave ako sprievodné podujatie počas Týždňa vedy a techniky na Slovensku. Trvá tri dni, počas ktorých mládež prezentuje svoje projekty odbornej komisii, rovesníkom, akademickej obci, ale aj širokej laickej verejnosti s možnosťou zisku vecných cien, prípadne účasti na prestížnych medzinárodných podujatiach a vedeckých výstavách.

Junior Internet

Súťažná konferencia Junior Internet sa venuje začínajúcim webovým programátorom, grafikom a tvorcom textov na Internete. Na podujatí sa stretávajú začiatočníci s odborníkmi v úlohách porotcov a prednášajúcich, ktorým prezentujú svoje vízie a plány. V marci prebiehajú národné konferencie vo všetkých krajinách V4, pričom najlepší sa stretávajú na medzinárodnom sympóziu ( roku 2012 sa bude konať v Bratislave).

Vedecké kempy pre deti v Chorvátsku

Kemp zvedavých vedcov je určený pre ľudí, ktorí sa zaujímajú o prírodu, chémiu, biológiu a fyziku. Počas kempu sa deti hravou formou vzdelávajú v týchto vedeckých disciplínach.

Expo Sciences International 2011

V roku 2011 bol AMAVET organizátorom celosvetovej súťaže mladých vedcov. Takmer tisíc ľudí z krajín od Filipín až po Čile navštívili zaujímavé vedecké miesta na Slovensku, ukázalo svoje zvyky a tradície na kultúrnom večeri a hlavne prezentovalo svoju vedeckú činnosť v Inchebe. ESI sa organizuje každý druhý rok, pokiaľ možno na inom kontinente. Bratislava tak prevzala štafetu po Mexiku, Kanade, Juhoafrickej republike, či Saudskej Arábii.

Klubová činnosť

Okrem sekretariátu, ktorý sa sústreďuje na organizovanie ciest za vedou, celonárodných súťaží a mládežníckych kempov sú v AMAVETe aj kluby, rozmiestnené po Slovensku. Takmer 3 000 mladých ľudí sa venuje robotike, modelárstvu, biológii alebo environmentalistike.
Chavannes (Cher)

Poloha

Obec má rozlohu 24,06 km². Najvyšší bod je položený 179 m n. m. a najnižší bod 155 m n. m.

Obyvateľstvo

Počet obyvateľov obce je 187 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Konferencia Spojených národov pre obchod a rozvoj

Konferencia Spojených národov pre obchod a rozvoj (iné používané preklady: Konferencia Spojených národov o obchode a rozvoji, Konferencia OSN pre obchod a rozvoj/o obchode a rozvoji; po anglicky United Nations Conference on Trade and Development, skratka UNCTAD) je jedna z organizácií systému OSN.
Ustanovená bola v roku 1963 Valným zhromaždením OSN. Plní otázky hospodárskej a obchodnej spolupráce. V súčasnosti je počet jej členov 191 a ich sídlo je Ženeva v Švajčiarsku.
Programy UNCTAD sú zamerané na rozvoj obchodu, obchodnú a colnú politiku, surovinovú politiku a rozmach rozvojových krajín a ich ekonomickú integráciu.
Puget-Ville

Poloha

Obec má rozlohu 36,83 km². Najvyšší bod je položený 572 m n. m. a najnižší bod 87 m n. m.

Obyvateľstvo

Počet obyvateľov obce je 3 878 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Porri

Poloha

Obec má rozlohu 4,5 km². Najvyšší bod je položený 657 m n. m. a najnižší bod 68 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champenard

Poloha

Obec má rozlohu 2,32 km². Najvyšší bod je položený 136 m n. m. a najnižší bod 110 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pozornosť

Pozornosť je zameranie a sústredenie duševnej činnosti na určitý objekt, činnosť alebo dej (napríklad načúvanie na rozdiel od prostého počutia) a ignorovanie ostatných rušivých vplyvov. Základom je orientačný reflex, úlohu hrá nápadnosť, neočakávanosť, novosť vnímaného, prostredie i postoj, záujem, očakávanie, únava a i. jedinca; pozornosť sa vyznačuje trvalosťou, pružnosťou, intenzitou a rozsahom (u človeka schopnosť jedným pohľadom poznať šesť až dvanásť predmetov rovnakého druhu).
Pozornosť je charakterizovaná individuálnosťou, výberovosťou, stálosťou v čase i objekte, rozsahom, kapacitou, koncentráciou, resp. fluktuáciou či osciláciou. Môže byť zámerná, spojená so zámerom dosiahnuť určitý cieľ alebo i mimovoľná, vyvolaná výraznou vlastnosťou podnetu, jeho neobvyklosťou a pod.
Psychologicky je pozornosť zameranie vedomia nielen na vnímaný, ale aj myslený konkrétny obsah. O pozornosti môžeme hovoriť vtedy, keď ide o aktivnu upriamenosť na určitú vec alebo určitý predmet. Pritom sa pozornosť nesustreďuje na jednu vec, ale zároveň, hoci v menšej miere, na niekoľko vecí alebo procesov, ktoré prebiehajú súčasne.
Podľa Jeana Piageta je pozornosť jedna zo stránok senzomotrickej orientácie, ktorou sa motoricky anticipuje akt vnímania. Senzorická činnosť a motorická anticipácia totiž tvoria jeden celok, štruktúru (Gestaltkreis), v ktorej je zahrnutý tak vnem ako aj zvyk.
Višištádvaita

Višištádvaita alebo višišta-advaita (skt. विशिष्टाद्वैत, dosl.: podmienený monizmus) alebo višištádvaita-védánta je smer védánty predstavujúci rozlišujúci nedualizmus. Jeho zakladateľom je Rámánudža.
Podľa Rámánudžu existujú tri reality: hmota, duša a Boh. Materiálne telo je podriadené individuálnej duši a Boh vládne nad nimi oboma. Bez Boha môže tak duša ako aj hmota jestvovať iba ako čistý pojem, ale nie ako skutočnosť.
Cieľom snažení jednotlivca je oslobodiť sa od materiálnej existencie, čo sa dosahuje prostredníctvom duševnej aktivity, poznania a lásky k Bohu, ktorá je osobitne dôležitá.
Višištádvaita bola spojená s kultom boha Višnu.
Colognac

Poloha

Obec má rozlohu 12,3 km². Najvyšší bod je položený 997 m n. m. a najnižší bod 318 m n. m.

Obyvateľstvo

Počet obyvateľov obce je 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jupilles

Poloha

Obec má rozlohu 26,41 km². Najvyšší bod je položený 172 m n. m. a najnižší bod 82 m n. m.

Obyvateľstvo

Počet obyvateľov obce je 577 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lipa malolistá

Opis

Dorastá do výšky 30 metrov. Listy sú dlhé 5 centimetrov. Kôra je hladká a sivoružová, u starších stromov viac hnedosivá.
Drevo sa často používa na výrobu hudobných nástrojov ale aj na nábytok.
Listy ma v srdcovitom tvare.

Výskyt

Rastie v Európe na východe až po západ Sibíri a v pohorí Kaukaz.
Ťiou-čchüan

Ťiou-čchüan (pinyin: Jiuquan) je najstaršia čínska raketová základňa, ktorá bola vybudovaná roku 1956 a pre kozmonautiku prestavaná v roku 1969. V medzinárodnom systéme označovania má pridelený znak CH. Základňa bola vybudovaná v nadmorskej výške približne 1000 m. n. m. v púšti Vnútorného Mongolska

Pomenovanie

Kozmodróm sa tiež nazýval Šuang-Čcheng-cu podľa blízkeho rovnomenného mesta v provincii Ganzu. Oficiálny čínsky názov je v slovenskom prepise Ťiou-čchüan Wej-sing Fa-še Čung-sin, v anglickom Jiuquan Weixing Fashe Zhongxin, oficiálna anglická verzia názvu je Jiuquan Satellite Launch Center

Využitie

Stavba raketovej základne začala 1. júna 1956. V roku 1960 z tejto základne štartovali ruské balistické rakety R-2. Dňa 27. októbra 1966 odtiaľ vypustili prototyp riadenej strely s jadrovou hlavicou. V roku 1969 bola základňa upravená pre štarty rakiet so satelitmi. Boli vybudované dve štartovacie rampy s jednou spoločnou otočnou vežou. 1. novembra 1969 tu bol uskutočnený prvý, vtedy neúspešný, štart prvej čínskej rakety CZ-1 (tiež Čchang Čeng, resp. Chang-Zheng). Opakovaný pokus 24. apríla 1970 sa podaril, nová CZ-1 vyniesla na obežnú dráhu Zeme prvú čínsku družicu China-1 (tiež Čína-1, alebo Mao-1). Odtiaľ štartovali aj ďalšie čínske družice tohto mena. V roku 1974 tu bola vypustená nová raketa CZ-2 a v roku 1999 bola postavená tretia rampa pre raketový nosič Čchang-čeng 2F (tiež Chang Zheng 2F) určený pre pilotované lety.
Rafael Viñoly

Život

Narodil sa v meste Montevideo v Uruguaji. Jeho otec, Román Viñoly Barreto, bol filmový a divadelný režisér a jeho matka, Maria Beceiro, pracovala ako učiteľka matematiky. Rafael vyrastal a študoval v Argentíne. Zdedil záujmy oboch svojich rodičov (umenie i matematiku) a rozhodol sa pre štúdium architektúry. Ešte pred nástupom na vysokú školu založil spolu so šiestimi spoločníkmi Estudio de Arqitectura. Spoločnosť zahájila svoju činnosť v roku 1964 a bola by sa stala jednou z najväčších architektonických štúdií v Južnej Amerike. Jeho raná práca pozmenila krajinu Argentíny. Popri práci pre štúdio Viñoly študoval architektúru. V roku 1968 na University of Buenos Aires získal diplom v odbore architektúry a v roku 1969 na School of Architecture and Urbanism magisterský titul. 
V roku 1978 sa Viñoly spolu s rodinou presťahoval do Spojených štátov. Skôr, než sa v roku 1979 definitívne usadil v New Yorku, pôsobil krátku dobu ako hosťujúci lektor na Harvard Graduate School of Design (Harvardova univerzita).
V roku 1983 založil firmu Rafael Viñoly Architects PC, kde sa stal jeho prvým veľkým projektom John Jay College of Criminal Justice (škola trestného práva Johna Jaya) v New Yorku, ktorý bol dokončený v roku 1988. Odvtedy sa firma rozrastala a v súčasnosti má pobočku v Los Angeles aj v Londýne.
Viñoly vypracoval množstvo kritikou uznávaných projektov na verejné i súkromné objekty. V roku 1989 vyhral medzinárodnú súťaž na návrh Tokyo International Forum, ktoré bolo dokončená v roku 1996. Veľa ľudí považuje túto budovu za najdôležitejšie kultúrny komplex v Japonsku. Návrh jeho firmy bol jedným z finalistov v súťaži World Trade Center a zabezpečil Viñolymu povesť architekta s veľkou predstavivosťou a profesionálnou precíznosťou. Návrh Kimmel Center for the Performing Arts, ktoré bolo otvorené v roku 2001, zožalo podobný úspech.
V priebehu svojej približne 40-ročnej kariéry pracoval Viñoly v Spojených štátoch, Latinskej Amerike, Európe, Ázii, Afrike a na Strednom východe. Jeho firma zaznamenala nevídaný rast najmä za posledných niekoľko rokov, naďalej sa rozširuje a zriaďuje nové kancelárie po celom svete, vrátane najnovších v Abú Zabí, Dubaji a Bahrajne.
Rafael Viñoly je členom Amerického inštitútu architektov, členom medzinárodného Kráľovského inštitútu britkých architektov, a členom komory architektov Japonska, rovnako ako Sociedad Central de Arquitectos.

Filozofia tvorby

Viñolyho práca sa vyznačuje stavebnou originalitou, ktorá presahuje tendencie módnych výstrelkov rôznych architektonických hnutí. Jeho projekty siahajú od veľkých medzinárodných až k dielam menších mierok.
Saint-Riquier-en-Rivière

Poloha

Obec má rozlohu 9,99 km². Najvyšší bod je položený 216 m n. m. a najnižší bod 87 m n. m.

Obyvateľstvo

Počet obyvateľov obce je 161 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
MCS-96

Intel MCS-96 je rodina mikrokontrolérov (MCU), bežne používaných v embedded systémoch. Býva často označovaná ako rodina 8xC196 alebo 80196, podľa najpopulárnejšieho MCU z rodiny. Tieto mikropočítače sú bežne používané v pevných diskoch, modemoch, tlačiarňach, rozpoznávacích zariadeniach a riadiacich jednotkách motorov. V roku 2007 Intel oznámil ukončenie celej rodiny MCS-96. Uvádza, že "neexistuje žiadna priama náhrada týchto súčiastok a najskôr bude potrebné vykonať nový návrh.".

História

MCS-96 vznikla ako obchodný derivát Intelu 8061. Rozdiely medzi 8061 a 8096 spočívajú v prítomnosti zbernice pamäťového rozhrania, 8061 s M-Bus používa "burst-mód", ktorý si vyžaduje sledovanie programového čítača v pamäti zariadenia.
Rodina mikrokontrolérov je 16bitová, hoci má niektoré 32-bitové operácie. Procesory pracujú na 16, 20, 25 a 50 MHz a sú rozdelené do troch menších rodín. Rodina HSI (vysokorýchlostný vstup) / HSO (vysokorýchlostný výstup) pracuje na 16 a 20 MHz, EPA (event processor array) funguje na všetkých frekvenciách.
Medzi hlavné rysy MCS-96 patrí veľká on-chip pamäť, Register-to-register architektúra, trojoperandové inštrukcie, radič zbernice umožňujúci 8 bitovú alebo 16 bitovú šírku zbernice, a priame ploché (flat) adresovateľné veľké bloky (256 alebo viac) z registrov.

Rodina 809x / 839x / 879x

Integrované obvody 809x / 839x / 879x sú členmi rodiny MCS-96. Hoci je myšlienka MCS-96 založená na 8x196 rodine, bol prvým členom rodiny 8095. Neskôr boli pridané do rodiny 8096, 8097, 8395, 8396 a 8397.
Intel 809x / 89x / 879x sú 16-bitové mikroprocesory pracujúce na frekvencii 12 MHz. Mikročip je založený na 5V, 3 mikrometrový, HMOS procesu. Obsahuje on-chip ALU, 4-kanálový 10-bitový A/D prevodník, 8-bitový pulzne šírkový modulátor (PWM), watchdog časovač, štyri 16-bitové softvérové ​​časovače, hardvérovú násobičku a deličku a 8 KB on-chip ROM.

Rodina 8x196 / 8xC196

Pod rodinou MCS-96 je všeobecne myslený procesor 80C196, aj keď ona zahŕňa aj mikroprocesory radu 809x / 839x / 879x, ktoré prišli ako prvé. Medzi členov tejto sub-rodiny patrí napríklad 80C196, 83C196, 87C196 a 88C196.
Dembeni (obec)

Polohopis

Dembeni má rozlohu 38,38 km².

Obyvateľstvo

Dembeni má 10141 obyvateľov (2009).
Rondônia

Dejiny

Rondônia je pomenovaná po Cândidovi Rondonovi, brazílskom prieskumníkovi, ktorý túto oblasť objavoval na začiatku 20. storočia. Územie sa oddelilo od Mato Grossa v roku 1943 pod názvom Guaporé, ako súčasť plánu vtedajšieho prezidenta Brazílie, Getulia Vargasa na zlepšenie osídlenia pohraničných oblastí. V 60. a 70. rokoch nastal rozvoj ťažby dreva, zakladanie fariem a kávových plantáží. Od roku 1982 je Rondônia štátom, ktorý je zároveň z celej federácie najmladší.

Charakter štátu

Štát hraničí na juhu s Bolíviou, na severe so štátom Amazonas, na východe so štátom Mato Grosso a na západe má ešte krátku hranicu so štátom Acre. Takmer celé jeho územie pokrývajú tropické lesy, na juhu sa nachádza náhorná plošina Chapada dos Parecis. Z nej vytekajú rieky, ktoré vtekajú do veľtoku Rio Madeira, ktorý sa neskôr vlieva do Amazonky. Obyvatelia sú Brazílčania, v pralesoch však dodnes ešte žijú domorodí indiáni. Rondônia je veľkým exportérom dreva, kávy a dobytka. Komunikácie sú zlé; železnica neexistuje a cestná sieť je extrémne riedka.
Smreková ulica (Žilina)

Priebeh

Nachádza sa v juhozápadnej časti sídliska a tvorí ju niekoľko častí, napojených na Obvodovú ulicu. Na tejto ulici sa nachádza Kostol Dobrého pastiera Žilina - Solinky.
Narbonne

Poloha

Mesto má rozlohu 172,96 km². Najvyšší bod je položený 285 m n. m. a najnižší bod 0 m n. m.

Dejiny

Narbonne bolo založené ako prvá kolónia mimo územia Talianska v roku 118 pred Kr. pod menom Narbo Martius, neskôr sa stalo hlavným mestom rímskej provincie Gallia Narbonensis a tiež jedným z najdôležitejších rímskych miest v dnešnom Franúzsku.
Mestom viedla cesta Via Domitia, prvá rímska cesta v Galii, ktorej spadá do obdobia založenia kolónie. Via Domitia spájala Taliansko s kolóniami v Španielsku. Pri Narbonne sa spája s ďalšou rímskou cestou Via Aquitania, vedúcou cez Toulouse a Bordeaux k Atlantickému oceánu.
Po páde rímskej ríše padlo mesto do rúk Vizigótov a bolo až do 8. storočia hlavným mestom provincie Septimania (413 – 720), potom ho ovládli Mauri. V roku 759 ho získal franský kráľ Pipin Krátky.
V stredoveku bolo Narbonne známe najmä ako domov katarov.

Architektúra

Dominantou Narbonne je gotická katedrála sv. Justa. Stavba začala v roku 1272 a bola zastavená začiatkom 14. storočia. Zachovala sa dokončená krížová chodba. Nedokončený chór je jedným z najvyšších vo Francúzsku. Meria celých 41 metrov.
Dve budovy arcibiskupského a biskupského paláce z 12. a 14. storočia nadväzujú na katedrálu a sú opevnené.

Obyvateľstvo

Počet obyvateľov je 51 227 obyvateľov (2009).
Nasledujúci graf zobrazuje vývoj počtu obyvateľov.
Zdroje: INSEE
Krokodíl filipínsky

Rozšírenie

Krokodíl filipínsky obýva len malé jazerá a rybníky, malé riečne prítoky a močiare na Filipínach.

Vzhľad

Krokodíl filipínsky nedorastá do takých rozmerov ako krokodíly obývajúce slané vody a pochádzajúce z rovnakej oblasti, zato spoločným znakom je relatívne široký nos a vysoko obrnené telo. Je to pomerne malý krokodíl, pretože dĺžka tela samcov väčšinou nepresiahne 3 m, samice sú mierne menšie. Mláďatá sú tmavo sfarbené, dospelí jedinci sú obvykle zlatohnedí. Až donedávna bol krokodíl filipínsky tiež považovaný za poddruh krokodíla novoguinejského (Crocodylus novaeguinae) .

Spôsob života

O spôsobe života krokodíla filipínskeho nie je príliš veľa informácií. Živí sa hlavne bezstavovcami, občas aj malými stavovcami. Samica stavia relatívne malé (1,5 na šírku × 0,5 m na výšku) kopcovité hniezdo, do ktorého znesie 7 až 20 vajec. Inkubačná doba trvá zhruba 85 dní a samica mláďatám poskytuje rodičovskú starostlivosť.

Ohrozenie

V súčasnej dobe je na Filipínach lov krokodílov filipínskych prísne zakázaný, ale aj napriek tomu je tento druh krokodíla stále ohrozovaný ničením jeho prirodzeného biotopu, vyberaním hniezd, ale tiež lovením rýb pomocou dynamitu , vďaka čomu je na Červenom zozname IUCN zaradený do kategórie kriticky ohrozených druhov. Patrí vôbec medzi najviac ohrozované druhy na Filipínach. Odhaduje sa, že vo voľnej prírode žije už len 200 dospelých jedincov schopných rozmnožovania .
Orly (mesto)

Poloha

Mesto má rozlohu 6,69 km². Najvyšší bod je položený 89 m n. m. a najnižší bod 30 m n. m.

Obyvateľstvo

Počet obyvateľov je 21 312 (2011).
Nasledujúci graf zobrazuje vývoj počtu obyvateľov v meste.
Zdroje: INSEE